# Internetfilozófia 11. előadás

## Berezvai Dániel jegyzete <http://elte.3ice.hu/>

## Az internet kommunikációs eszközként és szereplőként való tanulmányozása

Eddig az internetről, mint technikai rendszerről beszéltünk. A későbbiekben, a technika más szempontból való megközelítése is fontos lesz.

## Eredményeink

Az internet mesterségesen létrehozott, saját értékekkel terhelt szféra. Ismerjük több funkcióját, például: kommunikatív funkció.

Kommunikatív szempontból jellemezhető, e szempont alapján kommunikációs szereplőnek mutatkozik.

Először azt láttuk, hogy a kommunikáció sajátos változata a technikának – közösségépítő technika.

Az internet ebből a szempontból egy mesterséges közösségek kialakítását lehetővé tevő szféra.

A közösségépítésben, a közösségek kialakításában, a közösséghez való tartozásban az internethasználó a korábbinál jóval több joggal rendelkezik.

A modern kor emberei a közösségi viszonyokat legjobban a saját oldalukra tudják helyezni.

### Kommunikáció, mint technika

(Ágens, eszköz, cél)

* Megosztott, szétválasztott ágens.
* Cél mindig tartalmazza az ágens megosztottságának megszűntetését.
* Eszköz médium, azt képviseli, ami kommunikáció során felhasználunk annak érdekében, hogy mesterségesen kialakított közösség legyen.

## Korszakok

Médiumok végeredményben mindig emberi közösségek vannak, szerepet játszanak. Technikai eszközök fejlődése jellemző a technikára. Pattintott kőtől iparig.

Médiumok is komplikált fejlődést mutatnak. Elfogadott álláspont: Élőbeszéd, írott szó, kép a tipikus médiumok, és e sorrendben váltak uralkodóvá. Kultúrtörténeti korszakok:

### Szóbeliség (oralitás) kora

Ahol nem kizárólag beszéltek, de meghatározó jelentőségű volt. Kezdetektől i.sz. V-ig tartott. Eposzok, mitikus mesék, történetek.

### Írásbeliség korszaka

i.sz. V-XX század közepéig tartott. Mindent leírnak, eposzok.

### Vizualitás

XX. század közepétől új korszak a képi kultúra. Képek által hordozott tartalmak váltak meghatározóvá. Különböző médiumok, másként kell velük bánni. Ahogy az ember alakítja, csinálja ezt a dolgot, ezt a közösséget, az a meghatározó jelentőség. Nem a "mit kommunikálunk", hanem a "hogyan" érdekes történelmi szempontból.

## "Az számít, hogyan csinálják az emberek"

Kommunikációtörténet Torontói (Kanada) iskola legnagyobb alakja: Marshall. Az ő egyik alapvető elve ez:

"Kommunikációnál a hogyan számít meghatározó jelentőségűnek."

Médiumok természetéből adódó fontos következmények: írás linearitása, beszéd cirkularitása.

## Szubkultúrák

Szubkultúrák mindegyik korszakban voltak. Például: írásbeliség korában szubkultúra az egyetemi előadások, amik élőszóban folytak. Színi előadások szintén. Rádió is.

## Mi ennek az egésznek az internetre való kifutása?

Mi következik ebből?

Az internet a XX század közepétől emelkedő kommunikációs eszköz, a képi kultúra, a vizualitás jegyeit hordozza.

A kép fogalma V. Flusser szerint: Jelentés terület, a felületen szét vannak osztva az információk.

* A kép előállítója osztja szét
* A néző gyűjti össze és alakítja ki a képet magának.

## Az internet tekinthető világméretű, többdimenziós képnek.

Dimenziószáma nem kettő, hanem nagyon is sok. Nem lehetetlen kiszámolni, lehet rá írni programot. Valószínűleg nem egész szám, hanem fraktál. Nem is lesz stabil, gyorsan változik.

A kép nézegetője, az interneten tájékozódó felhasználó ide-oda kattintgatva próbálja begyűjteni az információt. A szörfölés egy világos megjelenése ennek.

A weben található egységeket szerkesztik, képi szerkesztési elv szerint. Hipertext. Így komplikáltabb szerkezetet lehet adni az információnak.

Az internet médium/eszköz, használatának segítségével az emberek sajátos közösségeket hozhatnak létre.

## Az internet, mint eszköz

További dolgokat is lehet még mondani. A médiumok elemzésére alkalmazhatunk egy elvet vagy hasonlóságot:

Azt látjuk, hogy a klasszikus technikáknál az eszközöket előszeretettel formálják több szempontból is. Nem csak az anyaguk (itt: beszéd) fontos, hanem a formájuk is. Gépeket hoznak létre.

Kommunikációs szituáció feltételeinek rögzített összefüggései. Kommunikációs gépek. Ezek – ugyan úgy, mint a technikai gépek – rendelkeznek szerkezettel, amely többé-kevésbé stabil.

Az internet azt a célt szolgálja, hogy a szerkezetébe bele delegált, beépített emberi szándékok megfelelő rendben, erősséggel és sorrendben (?) kövessék egymást.

## Kommunikációs gépek

Kommunikációs gépek közé azok a dolgok tartoznak, amik alkalmasak közegeket formálni a beszéd, írás, és kép segítségével:

* Beszéd rögzíthető, magnetofonnal, telefonnal. Lehet uralni.
* Írás esetén a legegyszerűbb gép, a jelrögzítés eszköze; a ceruza/toll/kréta. Szivacs/radír a másik egyszerű eszköz. Az írást segítségükkel formálhatjuk.
* Sokkal komplikáltabb dolgok is vannak. A kommunikációs gépek esetén is az egyszerű gépekből összeépíthetünk összetettebb gépeket is. Írógép, stb.

## Fontos gépek történelmünk során

* Könyv: Írott szövegnek megfelelő módon való kezelését teszi lehetővé. Kézzel írott, nyomtatott könyvek is vannak. Könyv "felfedezése", a legfontosabb lépések helyszíne: Alexandriai Múzeum és Könyvtár
* Ritmusos beszéd, vers is fontos gépezet. Megfelelő szabályok nyomán reprodukálni tudunk valamit.
* Fényképezőgép: Képhasználatot, technikai képek előállítását lehetővé teszi. Sok egyszerű manővert épít egybe.
* Számítógép: Nem csak egyféle kommunikációs médium alakítására képes. (Könyv csak egyféle – írás. fényképezőgép is csak egyféle – kép.)

## Számítógép, Digitalizálás

A digitális számítógép előtt voltak analóg gépek is, azokkal most nem foglalkozunk. Mai világban radikálisan csökkent fontosságuk. Hasonlóképpen a rádiózás: rádióhullámok modulálása analóg módon vs. digitális jelek.

Digitalizálás révén a hang is, írás is, kép is digitalizálhatók. Összekeverhetők, ugyanolyan nyelven vannak kifejezve. A számítógép használata következtében eltűnik a korábban fontos különbség a beszéd, írás, és kép alapú kommunikáció között. Újraszerkeszthetjük a számítógépek segítségével a tartalmakat. Ez az újraszerkesztett egység világméretű képet mutat.

Visszafele kompatibilis, lehet csak képet, csak szöveget, csak hangot szerkeszteni is. De nekünk az új lehetőségek fontosak.

## Új lehetőségek

A kommunikációs technika nagyon sokféle közösségtípus megteremtését teszi lehetővé.

Nem meglepő, hogy a kommunikációs szituáció feletti kontroll az internet használóké leginkább. Azzal, hogy számítógépet kap kezébe, legkülönfélébb kommunikációs közegek közötti totális kontrollt biztosítják számára. Persze érteni kell hozzá valamennyire:

### Digitális írástudás

Ugyan úgy, mint ahogyan az írás-olvasást megtanították a gyerekeknek és az analfabétáknak, ma a digitális eszközök használatát kell tanítani a hozzá még nem érőknek, mert annak segítségével kapcsolódunk ma.

Ha valaki nem birtokolja a digitális eszközök feletti uralom képességeit, akkor kiesik ebből a lehetőségből és nem tudja kontrollálni, hogy milyen közösségekben vegyen részt.

# Harmadik szempont: Az internet egy kulturális kontextusba illeszthető, kulturális közeg

Kulturális közeg: A kultúra hordozója. (közeg - hordoz valamit). Mit hordoz? Tapasztalat, hogy az internet bármilyen kulturális tartalmat képes magába olvasztani. Tehát mindent. Az emberi kultúra egészét.

A régi kultúrák alternatív változata megjelenik az interneten: Internetkultúra. Megkezdődött a kultúra újraelőállítása, a kultúra reprezentációja az interneten.

## Internethasználat jelentősége a kultúra szempontjából

Kultúra fogalma, Kultúra reprezentációja, Kultúra újra előállítódik az interneten.

Újra előállítódás során a webre gondolunk. Honlapok valamilyen hálózata. (Fizikai/technikai szempontból az internet "net", network, hálózati kapcsolat számítógépek között.)

Honlapok és társai. Két külön dolog. honlapok kötődnek konkrét gépekhez, de ennek jelentősége minimális. Van másolat több helyen a legtöbb honlapról (pl. archive.org)

További hálózatokat lehet találni: Nem pusztán technikai eszközről, nem reprezentációs szintről van szó, hanem a közösségről. Az emberi világ, társadalom szerkezete, jelenléte szintén fontos, amikor valamit létrehozunk. Ha a társadalom is beleszól, ahhoz kötődik. A számítógép hálózattal való kapcsolata révén történik valami, ez az például. Társadalmi hálózat, "social network", "social media". Végső soron ez az, aminek örökös példája a Facebook. (Van belőle több ezer, de legtöbben Facebook-ot ismerjük.)

A három szint:

* Gépek hálózata
* Honlapok hálózata
* Emberek hálózata. (Facebook-on közösségi hálózatok vannak)

Ez a három hálózat komplikált módon össze is kapcsolódik. "Kell hozzá": Honlapokhoz kell a gépi hálózat. "Önmagához való viszony": Honlapok hálózatához kellenek más honlapok, honlap hálózatok. Stb.

Közösségi hálózatok kötődnek mindháromhoz: önmagukhoz, technikai hálózathoz, és a webhez is. Hiszen be vannak linkelve, és tartalmazhatnak maguk is honlapokat.

## "Fent vagyok a neten!"

Van még egy ügy, amit a társadalomba illesztve vizsgálunk. Kulturális univerzumok valamiféle hálózatai jönnek létre. Az egyes individuális internethasználók saját világait tartalmazó szubkultúrákat tartalmazzák. Világok hálózata. Mindenkinek van, vagy kialakíthat valami saját világot, kulturális univerzumot. Ehhez szükség van a netre, a webre, a közösségi hálózatokra, de mégis saját világ.

Ez ki is fejeződik valami módon. Nincs egy konkrét eszköze. [Pista világa] és [Józsi világa] külön vannak, léteznek. Nehéz őket összehasonlítani, de mindről tudjuk, hogy létezik. Formája és tartalma is van.

Tartalom: Egyes individuális internet felhasználó be tud fogadni.

Forma: A korábbi három szempont, ahogy az internet használó ki tudja fejezni magát. Mintha egy nyelv lenne. Eszközei annak, amit az ember ki akar fejezni. Mit akar kifejezni? Hogy létezik.

## Ez egy új lehetőség

Miért használjuk az internetet egyáltalán? Lehet nem érdekes módon, pl. rádióhallgatás, TV nézés, de lehet érdekes, értelmes módon is: Ami minden korábbi gyakorlatot felülmúl. Kell hozzá a három fenti dolog: számítógépek közötti kapcsolódás, honlap, közösségi kapcsolat, de a tartalma! "Én létezek!" "Ott vagyok a neten." "Fent vagyok a neten." "User vagyok." "Van egy digitális identitásom." Lehet csak annyi, hogy "Vagyok!". De általában nem. Meg lehet nézni mindenkiről, hogy mit szokott olvasni, mit oszt meg, mit keres fel gyakran, miből áll össze saját világa, nézőpontja. Ami az individuum tartalmát fejezi ki.

Állítás: Ugyan úgy, mint korábban, itt is meg lehet figyelni, azonosítani azt az összefüggést, mely szerint a net használat következtében a személyes identitás jelentősége minden korábbi kornál jelentősebb. Az embernek van egy identitása.

"Van honlapom." "Van Facebook profilom." Legalábbis lehetnek.

## Korábbi korszakok

Ezek mind szakértők által létrehozott kultúrák: Az, hogy az ember micsoda, egyes egyén léttartalma, mi az, ami fontos, milyen értékeket követünk, mit csináljunk mit ne, erkölcs, a kultúra. Egyes emberek arra voltak kényszerítve, hogy ezeket a szakértői kultúrákat benyalják és kövessék.

Mi a szakértő? Például az ideológia meghatározói. Tudósok, politikusok, költők, művészek, papok, filozófusok, azok, akik hozzászóltak, mit jelent emberként élni. Ehhez nem tudtak hozzászólni az átlagemberek. Kellett hozzá felkészülni, egy csomó feltételnek érvényesülni, hogy hozzászólhassanak. Népi kultúra vs. Magas kultúra. A nép besüppedve élt az életbe. Magas kultúra: Tudósok megmondták, hogy nem is úgy van, hogy a nap felkel, hanem a föld forog a nap körül.

## Népi kultúra vs. Magas kultúra

Népi kultúra például: Fájdalmas énekek a szenvedésről, különféle ügyekben. A miénk nem ugyan az, mint például a portugáloké, de össze lehet hasonlítani. Minden körülmények között élők kicsit eltérő kulturális értékeket alakítottak ki az emberi jelenségekről.

Népi kultúrának nincs szerzője. Nem tudjuk, ki találta ki. Közvetítésnek nincs hatékony mechanizmusa, például internethálózat, csak a szóbeliség, egyszerű utánzás. Időnként. Nincs kritikának helye és értelme. "Fogadja el." Népi kultúra mindig az azonosulást követeli meg. Minél szebben táncolsz, bukfencezel, vetsz cigánykereket, annál jobb. Ha beletartozol a magyarok kultúrájába, akkor elfogadod ezeket a dolgokat.

Ezzel szemben a magas kultúra ebből a közegből kiemelkedő, ezt affektáló, és ezt kritikailag jellemző közeg. Miért így kell táncolni? Lehet választani. Tessék választani! Nincsen triviális attitűd. Elválunk az egytől. Van másik. Nem közösségek csinálják, hanem egyes egyének. Egyén le tud szakadni a közösségtől. Képesek önállóságra, legalább időlegesen. Létrejön kritikai pozíció, létrejön az emberlétnek egy másik dimenziója, amit a magas kultúra képvisel. Mikor jött ez létre? Európában a görög filozófia.

Más népeknél máskor jött létre. Civilizációs próbálkozások, előbb utóbb mindenütt létrejött, vagy a civilizáció kihalt

Hogyan alakul át az eredeti? Létrejön az új szál, utána kölcsönhatás lesz a kettő között. Ez vezet az eredeti átalakulásához.

## Fennmarad mindkettő a kezdetektől, egészen a XX század közepéig

A korábbi időszakokban világos volt a magas kultúra dominanciája. Megmondják a népeknek, hogyan kell élni. Hiszen ők vannak erre felkészülve. "Költő mondta: Elvegyültem a népben és kiváltam." Megfogalmazta a radikális kritikát.

Modern kultúra ezt kifejezetten szentesítette. Már korábban így volt, vallásos kultúra ugyan így jár el. Hierarchiák: Isten volt legfelül, egyes ember végtelen sok ilyen meghatározottság isteni rendelet lecsorgása után tud élni. Egészen a XX század közepéig.

## Mi történt a XX században?

Emberek tízmillióit ölik meg hülye ideológiák mentén, amik a magas kultúrából származnak. A magas kultúra felmondja a szolgálatot. Elvadultak a rendszerek.

Két világháború, emberek megsemmisítésére kialakított mechanizmusok, politikai rendszerek. Ez elfogadhatatlan. Ez a felismerés hozta létre a posztmodern álláspontot. Egy újfajta kultúrát.

### Nem fogadjuk el, hogy egyik ember álláspontja értékesebb lehet a másiknál.

60-as 70-es 80-as években válik meghatározóvá. 1980-as években volt a csúcson — pont akkor alakult ki az internet — erősítik egymást. Az internet a posztmodern értékrendet hordozza. Bele van építve.

### Mi az a posztmodern értékrend?

Az a kritikus attitűd, ami ezt az egészet elutasítja. Alapvetően elhibázott, amikor valakik megmondják másoknak, hogyan kell élni. Mi értékes, mi nem, mi jó, mi szép. Senki se mondhatja meg senkinek a kötelező elfogadás erejében.

Hatalmi pozíció. Magas és népi kultúra közötti hatalmas szakadék. E különbség indokolatlan, nincs rá szükség. Egyformán érdekesek és fontosak az egyes individuum számára. Senki se mondhatja meg, mi a helyes, majd az egyes ember eldönti. Természetesen nem saját lelkéből kell kibányászni mindent, lehet másolni. Nem tűnik el a különbség.

Magas kultúra is egy álláspont, de mellette van végtelen sok más.

XX század közepétől individuális világképek létesítése lehetővé válik, sőt népszerű. Az a felismerés, hogy ezt kell csinálni, rá kell bízni az individuumra, a posztmodern kultúra javaslataiból adódik. (Javaslatok, mint az "El kell kerülni a háborút.")

Ha van ilyen kitüntetett pozíció, akkor azt szükségképpen kisajátítják és kihasználják. Meg kell szüntetni bármilyen álláspont kitüntetettségét.

Mindenkinek saját világa van. Senkinek nincs joga a másikat megtéríteni, lehülyézni.

Ez végtelenül plurális. Végtelen sok álláspont, igazság, valóság van. Lehet egyezkedni egymás között, legnagyobb mértékben meg lehet egyezni a közös helyzetben. De a vita ne szükségképpen, hanem önszántunkból, és egyenlően, ne egyik másiknak alárendelten történjen.

Népi kultúra világa nagyon egyszerű. De nincs jogunk azt mondani, hogy az egyszerűség elfogadhatatlanságot jelent. Meg lehet próbálni elmagyarázni, de kényszer nélkül.

Az internethasználat kifejezetten ennek a világépítésnek, a plurális világképnek hordozója.

Az internet elsősorban arra való, hogy ezeket az individuális világokat befogadja, mindenki előállíthassa, ápolhassa saját világát. Nem véletlen, hogy a Facebook több mint 1 milliárd felhasználóval rendelkezik.

Én létezek, és ugyan olyan jogom van a létezéshez, mint bárki másnak. Jogom van saját elképzelést kialakítani arról, hogy az élet mi, az ember mi. Ebből a pozícióból veszek részt minden közösségben, minden dologban. Senki se torkolhat le.

Előadás vége.

Jövő hétre marad az utolsó, negyedik szempont (alkalmazás?)